Document ID: 32014R1169

KOMISJONI RAKENDUSMÄÄRUS (EL) nr 1169/2014,
31. oktoober 2014,
millega muudetakse rakendusmäärust (EL) nr 416/2014, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja c,
ning arvestades järgmist:
(1)
Euroopa Parlamendi ja nõukogu määrusega (EL) nr 374/2014 (2) on ette nähtud kohaldada teatavate Ukrainast pärit toodete impordi suhtes soodustollimakse. Vastavalt kõnealuse määruse artiklile 3 võib selle määruse III lisas loetletud põllumajandustooteid importida liitu selles lisas sätestatud tariifikvootide piires.
(2)
Komisjoni rakendusmäärusega (EL) nr 416/2014 (3) on avatud Ukrainast pärit teatavate teraviljade impordi tariifikvoodid kuni 31. oktoobrini 2014 ja sätestatud nende haldamine.
(3)
Määrust (EL) nr 374/2014 on muudetud Euroopa Parlamendi ja nõukogu määrusega (EL) nr 1150/2014 (4). Muudatus seisneb peamiselt määruse (EL) nr 374/2014 kohaldamise pikendamises kuni 31. detsembrini 2015 ja tariifikvootide kehtestamises aastaks 2015.
(4)
Seepärast tuleks rakendusmäärust (EL) nr 416/2014 vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 416/2014 muutmine
Rakendusmäärust (EL) nr 416/2014 muudetakse järgmiselt.
1)
Artikli 1 lõikes 1 asendatakse kuupäev „31. oktoobrini 2014” kuupäevaga „31. detsembrini 2015”
2)
Artikli 2 lõike 1 teine lõik asendatakse järgmisega:
„Impordilitsentsi taotlused esitatakse liikmesriikide pädevatele asutustele igal nädalal hiljemalt reedel kell 13.00 Brüsseli aja järgi. Taotluste esitamise lõpptähtaeg on:
a)
2014. aasta kohta - reede, 12. detsember 2014 kell 13.00 Brüsseli aja järgi;
b)
2015. aasta kohta - reede, 11. detsember 2015 kell 13.00 Brüsseli aja järgi.”
3)
Artikkel 3 asendatakse järgmisega:
„Artikkel 3
Impordilitsentside kehtivus
Vastavalt määruse (EÜ) nr 376/2008 artikli 22 lõikele 2 arvestatakse impordilitsentsi kehtivusaega alates tegelikust litsentsi väljaandmise kuupäevast kuni väljastamise päevale järgneva teise kuu lõpuni. 2014. aasta litsentside kehtivusaeg lõpeb hiljemalt 31. detsembril 2014 ja 2015. aasta litsentside oma hiljemalt 31. detsembril 2015.”
4)
Lisa asendatakse käesoleva määruse lisaga.
Artikkel 2
Jõustumine ja kohaldamine
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 2. novembrist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. oktoober 2014

Labels: 3
17
18